U-I-48/93
Natisni
Opravilna št.:
U-I-48/93
Datum odločitve:
30. 6. 1995
Objavljeno:
OdlUS IV, 66
ECLI:
ECLI:SI:USRS:1995:U.I.48.93
Akt:
Odlok Občine Piran o začasni ureditvi vprašanj v zvezi s sestavo in pristojnostmi zborov ter o volitvah funkcionarjev občinske skupščine in izvršnega sveta (Ur. objave Občin Ilirska Bistrica, Koper, Piran, Izola, Postojna in Sežana, št. 29/92)
Izrek:
Postopek za preizkus pobude za oceno ustavnosti in zakonitosti sprememb Odloka Občine Piran o začasni ureditvi vprašanj v zvezi s sestavo in pristojnostmi zborov ter o volitvah funkcionarjev občinske skupščine in izvršnega sveta se ustavi.
Evidenčni stavek:
Ustavno sodišče je ustavilo postopek za preizkus pobude, ker določbe izpodbijanega Odloka ne veljajo več in ne gre za primer iz 47. člena Zakona o Ustavnem sodišču.
Geslo:
Ustavitev postopka zaradi prenehanja veljavnosti izpodbijanega splošnega akta.
Organizacija občin.
Pravna podlaga:
Zakon o Ustavnem sodišču (ZUstS), 6. in 46. čl.
Opomba:
Ustavno sodišče je enako odločalo že v zadevi št. U-I-116/93 z dne 8.6.1995 (OdlUS IV,59).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Sašo Šraml, Portorož
Datum vloge:
3. 3. 1993
Vrsta odločitve:
sklep
Vrsta rešitve:
ustavitev
Dokument:
US17471
Dokument v PDF obliki:
U-I-48-93.pdf
115 KB
Prenesite datoteko
U-I-48/93
30.6.1995
S K L E P
Ustavno sodišče je v postopku za preizkus pobude Saša Šramla iz Portoroža na seji dne 30.6.1995
s k l e n i l o :
Postopek za preizkus pobude za oceno ustavnosti in zakonitosti sprememb Odloka Občine Piran o začasni ureditvi vprašanj v zvezi s sestavo in pristojnostmi zborov ter o volitvah funkcionarjev občinske skupščine in izvršnega sveta (Uradne objave Občin Ilirska Bistrica, Koper, Piran, Izola, Postojna in Sežana, št. 29/92) se ustavi.
O b r a z l o ž i t e v
A.
Pobudnik izpodbija ustavnost in zakonitost v izreku navedenega odloka, ki je začasno na novo uredil organizacijo občinske skupščine. Navaja, da je izpodbijani odlok vprašljiv z vidika veljavnosti, postopka pri sprejemu sprememb in tudi glede odločanja na skupni seji, ki v samem Odloku ni opredeljeno.
B.
Med postopkom pred Ustavnim sodiščem je bil vzpostavljen nov sistem lokalne samouprave; ustanovljene so bile nove občine in opravljene lokalne volitve, organizacija občinske oblasti pa se je bistveno spremenila. Po novi ureditvi so organi občine občinski svet, župan in nadzorni odbor. Njihov položaj, pristojnosti in način oblikovanja ureja Zakon o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94 in 14/95). V skladu s tem zakonom je Občinski svet Občine Piran dne 4.5.1995 sprejel Statut Občine Piran (Uradne objave Občin Ilirska Bistrica, Koper, Piran, Izola, Postojna in Sežana, št. 8/95), ki je začel veljati dne 20.5.1995. Pri tem je v 119. členu določil, da z dnem uveljavitve Statuta določbe Odloka o začasni ureditvi vprašanj v zvezi s sestavo in pristojnostmi zborov ter o volitvah funkcionarjev občinske skupščine in izvršnega sveta prenehajo veljati.
Glede na to, da izpodbijani odlok ne velja več in da ne gre za primer iz 47. člena Zakona o Ustavnem sodišču (Uradni list RS, št. 15/94), je Ustavno sodišče postopek za preizkus pobude ustavilo. Enako je odločilo že v zadevi št. U-I-116/93 s sklepom z dne 8.6.1995.
C.
Ustavno sodišče je sprejelo ta sklep na podlagi 6. in ob smiselni uporabi 47. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek